Perang Korea

**Perang Korea** bermula sebagai Perang Saudara dari 1950 hingga 1953 di Semenanjung Korea, yang telah dibahagikan kepada kawasan yang ditakluki antara Amerika Syarikat dan Kesatuan Soviet selepas Perang Dunia Kedua. Perang saudara ini bermula pada 25 Jun 1950, apabila Korea Utara menyerang Korea Selatan. Peperangan ini semakin memuncak apabila Amerika Syarikat mula campur tangan dan kemudian Republik Rakyat China dalam konflik ini. Konflik ini tamat selepas gencatan senjata dicapai pada 27 Julai 1953.

Di Korea Selatan, peperangan ini dikenali sebagai Perang 25 Jun (Korea: 6•25 전쟁) yang merujuk kepada tarikh bermulanya perang ini walaupun ia secara rasminya dipanggil sebagai “Perang Korea” (한국전쟁, *Han-guk Jeonjaeng*); manakala di Korea Utara pula, konflik ini dikenali secara rasminya sebagai Perang Pembebasan Tanah Air (*Fatherland Liberation War*, 조국해방전쟁)

## Latar belakang

Perang Korea meletus sehingga menjadi medan pertembungan ideologi, yakni antara ideologi komunisme yang diterajui oleh Kesatuan Soviet dan China (dengan pihak Utara sebagai penggerak) dan ideologi demokrasi yang ditegakkan oleh Amerika Syarikat yang mahukan pemerintahan yang ditetapkannya di Korea Selatan terus bertahan dan bertapak. (Ketika konflik ini bermula, terdapat beberapa medan persaingan ideologi yang dilancarkan oleh pergerakan komunisme seperti Darurat di Semenanjung Tanah Melayu, pemberontakan menentang penjajahan Perancis di Indochina)

China memberikan sokongan kuat kepada Korea Utara. Kesatuan Soviet juga memberikan sokongan ketenteraan dan juga moral (kakitangan) seperti juruterbang pesawat Mig-15 yang bertembung dengan juruterbang Amerika Syarikat. Korea Selatan menerima sokongan dan bantuan daripada Pertubuhan Bangsa-Bangsa Bersatu yang diterajui oleh Amerika Syarikat 

Amerika Syarikat secara rasminya mentakrifkan perang ini sebagai operasi ketenteraman (*policing action*) walaupun secara meluasnya konflik ini dikenali dengan panggilan Perang Korea. Penggunaan operasi ketenteraman oleh pemerintahan Amerika Syarikat (Pentadbiran Presiden Truman) adalah untuk mengelakkan keperluan Presiden Truman mendapakan mandat pengisytiharan perang oleh Kongres Amerika Syarikat.

Sebilangan pihak memanggil konflik ini “Perang Yang Dilupakan” (*The Forgotten War*) kerana konflik ini berlaku pada skala yang besar tetapi tidak diberikan perhatian berbanding dengan Perang Dunia Kedua dan juga Perang Vietnam.

### Pendudukan Jepun (1910–1945)
Setelah mengalahkan Dinasti Qing China pada Perang China-Jepun Pertama (1894–96), Empayar Jepun menduduki Empayar Korea (1897–1910) yang dipimpin oleh Maharaja Gojong. Sedekad  kemudian, semasa mengalahkan Empayar Rusia pada Perang Rusia-Jepun (1904–05), Jepun menjadikan Korea sebagai negara lindungannya melalui Perjanjian Eulsa pada tahun 1905, kemudian menggabungkannya melalui Perjanjian Jepun-Korea pada tahun 1910.

Sejak saat itu banyak kaum nasionalis dan intelektual yang melarikan diri. Beberapa daripada mereka membentuk Pemerintahan Sementara Korea, dipimpin oleh Syngman Rhee, di Shanghai pada tahun 1919, dan menjadi pemerintahan dalam pengasingan yang hanya diiktiraf oleh beberapa negara. Antara tahun 1919 hingga 1925, kaum komunis Korea memulakan pemberontakannya terhadap Jepun.

Korea dianggap sebahagian dari Empayar Jepun bersama dengan Taiwan, yang merupakan sebahagian dari Lingkungan Kesemakmuran Bersama Asia Timur Raya.Pada tahun 1937, Gabenor Jeneral Minami Jiro memerintahkan pelaksanaan asimilasi budaya Jepun terhadap 23.5 juta penduduk tanah jajahan dengan melarang penggunaan bahasa, sastera, dan budaya Korea, dan menggantinya dengan budaya Jepun serta memerintahkan orang Korea mengganti nama mereka dengan nama berunsur Jepun. Pada tahun 1938, pemerintahan kolonial menjalankan sistem kerja paksa sehingga tahun 1939 di mana 2.6 juta orang Korea bekerja di luar negeri sebagai buruh paksa. Lada tahun 1942, para pemuda Korea dipaksa menjadi askar kerahan Tentera Jepun.

Sementara itu di China, kelompok nasionalis Tentera Revolusi Nasional dan kelompok komunis Tentera Pembebasan Rakyat menaungi pertubuhan (sayap-kanan dan sayap-kiri) nasionalis Korea yang berpindah. Kelompok Nasionalis yang dipimpin oleh Yi Pom-Sok bertempur di Pertempuran Burma (Disember 1941 — Ogos 1945). Kelompok komunis, berada dibawah pimpinan Kim Il-sung, bertempur melawan tentera Jepun di Korea.

Sewaktu Perang Dunia Kedua, tentera Jepun memanfaatkan makanan, ternakan, dan logam dari Korea untuk tujuan perang. Tentera Jepun di Korea meningkat dari 46.000 (1941) ke 300.000 tentera (1945). Tentera Jepun juga merekrut paksa 2.6 juta tenaga kerja yang dikawal oleh Polis Kerjasama Korea; lebih dari 723.000 orang dikirim ke luar negara dan juga ke bandar-bandar di Jepun. Pada Januari 1945, 32% tenaga kerja Jepun adalah orang Korea. Pada Ogos 1945, ketika Amerika Syarikat menjatuhkan bom atom di Hirosima, 25% di antara mereka tewas. Pendudukan Jepun di Korea dan Taiwan itu tidak diiktiraf oleh negara kuasa dunia pada akhir perang.

Pada tahun berikutnya, Amerika Syarikat dan Soviet membuat perjanjian untuk membahagikan Korea menjadi dua, tanpa melibatkan pihak Korea. Korea saat itu diwakili oleh kolonel Amerika Syarikat Dean Rusk dan Charles Bonesteel. Dua tahun sebelumnya, di Persidangan Kaherah (November 1943), Nasionalis China, *[[United Kingdom|Great Britain]]*, dan Amerika Syarikat memutuskan bahawa Korea harus menjadi negara merdeka, "pada waktunya". Stallin juga setuju. Pada bulan Februari 1945 di Persidangan Yalt, pihak tentera bersekutu gagal mendirikan suatu badan perwakilan Korea sebagaimana diwacanakan pada tahun 1943 oleh presiden Amerika Syarikat Roosevelt dan Perdana Menteri Britain Winston Churchill.

Sesuai perjanjian AS-Soviet, Kesatuan Soviet mendeklarasikan perang pembebasan Korea dari Jepun pada tanggal 9 Ogos 1945. Pada tanggal 10 Ogos, Tentera Merah berhasil menduduki Korea bahagian utara, dengan pendaratan kenderaan amfibi di bahagian utara garis selari ke-38. Pihak Soviet juga berjaya mengusir Tentera Jepun dan masuk melalui Manchuria. Tiga minggu kemudian, pada 8 September 1945, Let. Jen. John R. Hodge dari Amerika Syarikat tiba di Incheon untuk menerima penyerahan Jepun di wilayah Selatan garis selari ke-38.

### Pemisahan Korea (1945)
Pada Persidangan Potsdam (Juli—Ogos 1945),tentera bersekutu secara sepihak memutuskan untuk membahagikan Korea tanpa melakukan sebarang rundingan  dengan pihak Korea sendiri. Hal ini tidak selaras dengan Persidangan Kaherah (November 1943), ketika Churchill, Chiang Kai-shek, dan Franklin D. Roosevelt mendeklarasikan bahawa Korea harus menjadi negara bebas dan merdeka. Sebelumnya, Persidangan Yalt (Februari 1945) membenarkan Stalin membangun "zon pengaman" Eropah — negara satelit yang berada di bawah Moscow — sebagai balasan kerana telah membantu Amerika Syarikat di Perang Pasifik melawan Jepun.

Pada tanggal 10 Ogos, Tentera Merah menguasai bahagian utara semenanjung Korea, sebagaimana yang telah disepakati, dan pada tanggal 26 Ogos berhenti di garis selari utara ke-38 selama 3 minggu untuk menunggu kedatangan pasukan Amerika Syarikat di Selatan. Pada hari itu pula, dengan semakin dekatnya kemungkinan Jepun menyerah kalah (15 Ogos), Amerika Syarikat ragu Kesatuan Soviet akan mengakui peranan mereka dalam "suruhanjaya bersama", perjanjian pendudukan Korea yang ditaja Amerika Syarikat. Sebulan sebelumnya, untuk memenuhi persyaratan politik-ketenteraan Amerika Syarikat, Kolonel Dean Rusk dan Charles Bonesteel III membahagikan semenanjung Korea menjadi dua di garis lintang 38 darjah setelah dengan terburu-buru (tiga puluh minit) memutuskan bahawa **Daerah Pendudukan AS di Korea** harus setidaknya memiliki dua pelabuhan.

Rusk menjelaskan keadaan zon pemisah(garis selari ke-38) terlalu ke selatan dengan menyatakan bahawa "bahkan meskipun sempadan itu lebih ke utara daripada yang dapat secara realistik dicapai oleh pasukan Amerika, dalam hal terjadi perselisihan Soviet... kami merasa penting untuk menyertakan ibu kota Korea sebagai tanggung jawab pasukan Amerika," terutama ketika "dihadapkan dengan kurangnya jumlah pasukan AS yang tersedia, juga faktor ruang dan waktu, yang mengakibatkan sulitnya pasukan mencapai lebih jauh ke utara sebelum pasukan Soviet sampai terlebih dahulu.” Pasukan Soviet setuju dengan sempadan itu.

Dengan berkuatkuasanya pemerintahan tentera ini, Jeneral John R. Hodge secara langsung mengawal keadaan di Korea Selatan (USAMGIK 1945–48). Beliau memperkuatkan pemerintahannya dengan cara mengembalikan kuasa pentadbir-pentadbir utama penjajah Jepun dan juga Polis Kerjasamanya dan dengan menolak pengakuan USAMGIK terhadap Republik Rakyat Korea (Ogos–September 1945). Pemerintahan sementara Korea yang mula berkuasa di semenanjung Korea dianggap sebagai mesra komunis. AS, yang menolak pemerintahan popular tersebut, menimbulkan sengketa dalam masyarakat, lalumengakibatkan tercetusnya Perang Saudara Korea. Pada 3 September 1945, Let. Jen. Yoshio Kozuki, komandan, Tentera Wilayah ke-17 Jepun, menghubungi Hodge, mengatakan bahawa Tentera Soviet mula *bergerak ke arah selatan lintang 38 darjah* di Kaesong. Hodge mempercayai ketepatan maklumat diberikan itu.

Pada Disember 1945, Korea di bawah Suruhanjaya Bersama AS-Kesatuan Soviet menyetujui Konferensi Menteri Luar Negeri Moskwa (Oktober 1945), sekali lagi tanpa melibatkan pihak Korea. Suruhanjaya tersebut memutuskan bahawa negara tersebut akan merdeka setelah lima tahun di bawah kepimpinan dewan perwakilan. Rakyat Korea marah dan mula melancarkan revolusi di Selatan, beberapa hanya melakukan prote, selebihnya mengangkat senjata; untuk menahannya, USAMGIK melarang demonstrasi (8 Disember 1945) dan mencabut perlindungan hukum terhadap Pemerintahan Revolusioner dan Kerjasama Rakyat Republik Rakyat Korea pada 12 Disember 1945.

Penindasan kedaulatan ini mengakibatkan 8.000 pekerja kereta api melakukan tunjuk perasaan pada 23 September 1946 di Pusan, yang kemudian menyebar ke seluruh wilayah Korea yang dikuasai AS; USAMGIK pun kehilangan kekuasaannya. Pada 1 Oktober 1946,Polis Korea membunuh tiga mahasiswa dalam "Pemberontakan Daegu"; rakyat melawan kembali dan membunuh 38 anggota polis. Demikian pula pada tanggal 3 Oktober, sekitar 10.000 orang menyerang balai polis Yeongcheon, membunuh tiga anggota polis dan mencederakan 40 orang lainnya; di tempat lain, membunuh 20 tuan tanah dan pejabat Korea Selatan yang pro-Jepun. USAMGIK mendeklarasikan Peraturan Perang untuk mengawal keadaan Korea Selatan.

Kelompok sayap-kanan *[[Representative Democratic Council]]*, yang dipimpin oleh nasionalis Syngman Rhee, menentang perwakilan Soviet-Amerika di Korea, berpendapat bahawa setelah tiga puluh lima tahun (1910–45) dikuasai pemerintah kolonial Jepun (pemerintah asing), rakyat Korea menolak dipimpin pemerintahan asing lainnya, termasuk AS dan Soviet. Untuk mendapatkan kelebihan dari memanasnya suhu Politik, AS keluar dari Persetujuan Moskwa—dan membentuk pemerintahan sivil anti-komunis di Korea Selatan. AS juga melakukan Pilihan Raya yang kemudian ditentang, dan diboikot oleh Kesatuan Soviet untuk memaksa AS mematuhi Persetujuan Moskwa.

Hasilnya pemerintah anti-komunis Korea Selatan yang mengumumkan secara rasmi konstitusi politik nasional (17 July 1948) memilih Syngman Rhee (20 July 1948) sebagai presiden dan mendirikan Republik Korea Selatan pada 15 Ogos 1948. Demikian juga di Zon Pendudukan Rusia, Kesatuan Soviet mendirikan pemerintahan komunis Korea Utara yang dipimpin oleh Kim Il-sung. Presiden Korea Selatan Syngman Rhee mengusir komunis dan anggota kelompok sayap kiri dari pentas politik nasional. Merasa dicabul haknya, mereka pergi ke daerah perbukitan dan bersedia melakukan perang gerila melawan pemerintahan Republik Korea yang disokong oleh Amerika Syarikat.

Para nasionalis, baik Syngman Rhee dan Kim Il-Sung, bermaksud menyatukan Korea, namun di bawah sistem politik yang didukung pihak masing-masing. Dengan persenjataan yang lebih baik, Korea Utara berhasil meningkatkan ketegangan di sempadan, dan kemudian menyerang setelah sebelumnya melakukan provokasi. Sebaliknya, Korea Selatan, dengan bantuan terhad dari Amerika Syarikat, tidak mampu menandinginya. Pada awal masa Perang Dingin itu, pemerintah AS menganggap semua komunis dari bangsa apapun adalah anggota blok Komunis yang dikawal atau setidaknya mendapat pengaruh dari pemerintahan Moskwa; akibatnya AS menganggap perang sivil di Korea sebagai agenda Kesatuan Soviet.

Tentera AS berundur dari Korea tahun 1949, meninggalkan Tentera Korea Selatan dengan sedikit senjata . Di lain pihak, Kesatuan Soviet memberikan bantuan persenjataan dalam jumlah banyak ke Tentera Korea Utara dan mendukung rancangan pencerobohan Kim Il-Sung.

## Jalan perang
### Peranan Joseph Stalin dan Mao Zedong
Professor Shen Zhihua, yang menggunakan dana peribadinya untuk membeli arkib-arkib Kesatuan Soviet, banyak menemukan telegram-telegram antara Moscow dengan Beijing sebelum perang dimulai. Berikut ini adalah ikhtisar singkat dari sejumlah telegram antara Mao dan Stalin.

* Pada 1 Oktober 1950 Kim Il-sung mengirim telegram ke China, meminta campur tangan ketenteraan. Pada hari yang sama, Mao Zedong menerima telegram Stalin, yang juga meminta China mengirim pasukan ke Korea.
* Pada 5 Oktober 1950, di bawah tekanan Mao Zedong dan Peng Dehuai, Kerjasama Pusat Komunis China memutuskan untuk melakukan campur tangan ketenteraan di Korea.
* Pada 11 Oktober 1950 Stalin dan Zhou Enlai mengirim telegram yang ditandatangani bersama kepada Mao, yang menyatakan:
# Tentera China yang dikirimkan kurang persiapan dan tidak dilengkapi Kereta kebal dan artileri; diperlukan waktu dua bulan sebelum bantuan sokongan udara sampai di sana.
# Dalam jangka waktu satu bulan, Tentera dengan perlengkapan memadai harus sudah siap di posisinya masing-masing; bila tidak, maka pasukan AS akan berjalan lebih jauh ke utara dan mengalahkan Korea Utara.
# Pasukan dengan perlengkapan yang memadai harus dikirim ke Korea dalam jangka waktu enam bulan, bila lebih, maka Korea Utara diperkirakan telah diduduki AS, sehingga bantuan Tentera akan sia-sia.
 
* Pada 12 Oktober 1950, pukul 15:30 waktu Beijing, Mao mengirim telegram kepada Stalin melalui duta besarnya: *Saya setuju dengan keputusan Anda (Stalin dan Zhou).*
* Pada 12 Oktober 1950, pukul 22:12 waktu Beijing, Mao mengirim telegram lain: *Saya setuju dengan telegram 10 Oktober, pasukan saya akan tetap di tempatnya, saya telah mengeluarkan perintah untuk menunda rencana ke Korea.*
* Pada 12 Oktober 1950, Stalin mengirim telegram ke Kim Il-sung, mengatakan: Tentera Rusia dan China tidak akan datang.
* Pada 13 Oktober, duta besar Rusia di Beijing mengirim telegram kepada Stalin, mengatakan: Mao Zedong telah memberitahu kepadanya bahawa Komite Pusat Komunis China telah menyetujui keputusan pengiriman pasukan ke Korea.

### Korea Utara menyerang (Jun 1950)
Meskipun PBB menerima banyak pesan yang memberitahu bahawa Korea Utara akan melakukan serangan, PBB menolak semuanya. Sebelum perang, pada awal tahun 1950, perwira CIA stasiun China Douglas Mackiernan menerima ramalan perisikan China dan Korea Utara yang meramalkan bahawa Tentera Utara akan menyerang ke Selatan.

Dengan alasan membalas provokasi Korea Selatan, Tentera Korea Utara (Tentera Utara) menyebrangi garis selari ke-38, dibantu tembakan artileri, Minggu pagi tanggal 25 Jun 1950. Tentera ini mengatakan bahawa pasukan Republik Korea (ROK), di bawah pimpinan "bandit pengkhianat Syngman Rhee", telah menyebrangi perbatasan "terlebih dahulu", dan mereka akan menangkap serta mengeksekusi Rhee. Pada tahun-tahun sebelumnya, kedua Korea telah saling menyerang satu sama lain.

Beberapa jam kemudian kemudian, Dewan keselamatan PBB dengan suara bulat mengecam penaklukan Korea Utara terhadap Republik Korea, melalui Resolusi 82 DK PBB, meskipun Kesatuan Soviet dengan hak vetonya memboikot pertemuan sejak Januari. Pada 27 Jun 1950, Presiden Truman memerintahkan angkatan udara dan laut AS untuk membantu rezim Korea Selatan. Setelah memperdebatkan masalah ini, DK PBB, pada 27 Jun 1950, menerbitkan Resolusi 83 yang merekomendasikan negara anggota memberikan bantuan ketenteraan kepada Republik Korea. Ketika menunggu pengumuman *fait accompli* dari dewan kepada PBB, Wakil Menteri Luar Negeri Kesatuan Soviet menuduh Amerika memulai *campur tangan bersenjata* atas nama Korea Selatan.

Kesatuan Soviet menentang legitimasi perang tersebut, kerana:

# data perisikan Tentera Korea Selatan yang menjadi sumber Resolusi 83 didapatkan dari perisikan AS;
# Korea Utara (Republik Demokratik Rakyat Korea) tidak diundang sebagai anggota sementara PBB, yang berarti melanggar Piagam PBB Pasal 32;
# perang Korea berada di luar lingkup Piagam PBB, kerana perang perbatasan Utara-Selatan awalnya dianggap sebagai perang saudara.

Selain itu, perwakilan Soviet memboikot PBB untuk mencegah tindakan Dewan Keamanan, dan menantang legitimasi tindakan PBB; ahli hukum mengatakan bahawa untuk memutuskan suatu tindakan diperlukan suara bulat dari 5 anggota tetap DK PBB.

Korea Utara memulakan "Perang Pembebasan Tanah Air" dengan melakukan serangan darat dan udara dengan 231.000 Tentera, yang berhasil menguasai objek dan wilayah sesuai dengan yang direncanakan seperti Kaesŏng, Chuncheon, Uijeongbu, dan Ongjin, yang mereka dapatkan setelah mengerahkan 274 Kereta kebal T-34-85, 150 pesawat tempur Yak, 110 pesawat pengebom, 200 artileri, 78 pesawat latihan Yak, dan 35 pesawat mata-mata.

Sebagai tambahan pasukan invasi, Tentera Utara memiliki 114 pesawat tempur, 78 pesawat pengebom, 105 T-34-85, dan 30.000 pasukan yang berpangkalan di Korea Utara. Di laut, meskipun hanya terdiri dari beberapa kapal perang kecil, juga terjadi pertempuran yang cukup sengit antara keduanya.

Di pihak lain, Tentera Korea Selatan masih belum siap. Pada *South to the Naktong, North to the Yalu* (1998), R.E. Applebaum melaporkan bahawa Tentera Korea Selatan memiliki tingkat kesiapan tempur yang rendah pada 25 Jun 1950. Tentera Korea Selatan hanya memiliki 98.000 Tentera (65.000 Tentera tempur, 33.000 Tentera penyokong), tidak memiliki Kereta kebal, dan 22 pesawat yang terdiri dari 12 pesawat tipe penghubung dan 10 pesawat latihan AT6. Selain itu tidak ada pasukan asing yang berpangkalan di Korea saat itu - meskipun terdapat pangkalan AS di Jepun.

Dalam jangka waktu beberapa hari saja, banyak Tentera Korea Selatan — yang kurang loyal terhadap rezim Syngman Rhee — lari ke selatan atau malah berkhianat dan bergabung dengan Tentera Korea Utara.

### Aksi Polisional: campur tangan Amerika Syarikat

Meskipun terjadi demobilisasi besar-besaran pasca Perang Dunia Kedua di tubuh sekutu, ada sepasukan Tentera AS di Jepun dengan jumlah yang cukup besar di bawah pimpinan Jeneral MacArthur. Mereka boleh melawan Korea Utara. Selain AS, di sana, British juga memiliki kekuatan tempur yang hampir sama besarnya.

Pada hari Sabtu, 24 Jun 1950, Menteri Luar Negeri AS Dean Acheson memberitahu Presiden Harry S. Truman melalui telefon, "Tuan Presiden, saya memiliki berita yang sangat serius. Korea Utara telah menyerang Korea Selatan." Truman dan Acheson membincangkan sebuah serangan balasan sebagai respon yang akan diambil AS dengan pimpinan jabatan pertahanan, yang setuju bahawa Amerika Syarikat harus mengusir agresi militer, lalu menghubungkannya dengan agresi Adolf Hitler pada tahun 1930 (yang ketika itu didiamkan AS). Kesalahan seperti itu tidak boleh terulang. Presiden Truman mengakui bahawa pertempuran ini berkaitan dengan usaha Amerika mencegah komunisme yang semakin mengglobal:

:

Presiden Harry S. Truman mengumumkan bahawa AS akan melawan "agresi yang tidak diprovokasi" dan "bersemangat mendukung upaya dewan keselamatan [PBB] untuk mengakhiri pelanggaran serius terhadap perdamaian. Pada Ogos 1950, Presiden dan Setiausaha Negara dengan mudah memujuk Kongres meluluskan $12 bilion dana untuk menambah anggaran tentera di Asia yang penting untuk mencapai tujuan *National Security Council Report 68* (NSC-68), penahanan global AS terhadap komunisme.

Atas rekomendasi Acheson, Presiden Truman memerintahkan Jeneral MacArthur mengirim peralatan kepada Tentera Republik Korea dan memberikan perlindungan udara pada evakuasi warga negara Amerika Syarikat. Akan tetapi, presiden menolak mengebom Korea Utara secara langsung. Selain itu, presiden juga memerintahkan Armada ke-7 AS untuk melindungi Taiwan, yang meminta untuk ikut bertempur di Korea. Akan tetapi presiden menolak permintaan itu dengan alasan dapat memancing kemarahan China.

Pertempuran Osan adalah pertempuran besar pertama antara AS dan Korea Utara di Perang Korea. Pada 5 Juli 1950, *Task Force Smith* menyerang Korea Utara di Osan, namun kerana tidak membawa senjata yang mampu menghancurkan Kereta kebal Korea Utara, mereka gagal, dengan total 180 orang tewas, terluka, atau tertangkap. Korea Utara maju ke Selatan, memaksa Divisi ke-24 AS mundur ke Taejeon, yang di kemudian hari juga berhasil dikuasai Korea Utara pada Pertempuran Taejon; Divisi ke-24 menderita 3.602 tewas atau terluka dan 2.962 ditangkap—termasuk komandan divisi Mayor Jendral William F. Dean. Di udara, Angkatan Udara Korea Utara menembak jatuh 18 pesawat tempur dan 29 pengebom AS; sementara AS hanya menjatuhkan 5 pesawat tempur Korea Utara.

Pada bulan Ogos, Korea Utara berhasil menekan Korea Selatan dan Tentera AS ke kota Pusan di tenggara semenanjung Korea. Dalam serangan itu, Korea Utara menyasarkan pembunuhan terhadap para cendekiawan yang menyokong pihak Selatan termasuk pegawai negeri dan kaum intelektual. Pada 20 Ogos, Jeneral MacArthur memperingatkan pemimpin Korea Utara Kim Il-Sung bahawa ia bertanggung jawab terhadap kekejaman Tentera Korea Utara. Hingga bulan September, Tentera PBB hanya boleh mengawal pinggiran kota Pusan, atau hanya 10% dari wilayah Korea.

### Ketegangan yang meningkat

Dalam keputusasaan di Pertempuran Perimeter Pusan (Ogos-September 1950), Angkatan Darat Amerika Syarikat menahan serangan Tentera Utara yang bermaksud merebut kota. Tak lama kemudian, USAF dapat menghambat logistik Tentera Utara dengan menghancurkan 32 jambatan.. USAF juga menghancurkan depot logistik, penyulingan minyak, dan pelabuhan untuk menghambat pasokan material Tentera Utara. Sebagai akibatnya, Tentera Utara di semenanjung Selatan tidak boleh mendapatkan bantuan.

Di saat yang sama, garnisun AS di Jepun terus-menerus mengirim Tentera dan bahan untuk memperkuat Perimeter Pusan. Batalion Kereta kebal dikerahkan ke Korea dari San Francisco (di daratan Amerika Syarikat); pada akhir Ogos, Perimeter Pusan memiliki sekitar 500 buah Kereta kebal. Pada awal September 1950, Tentera Republik Korea dan pasukan komando PBB menyerang balik 100.000 Tentera Utara dengan 180.000 pasukan.

### Pertempuran Incheon

Keadaan di Pusan Perimeter telah berbalik; Tentera Utara mulai kekurangan orang dan pasukan sementara di sisi Republik Korea pasukan telah mendapatkan tambahan senjata dan amunisi. Untuk membantu pertahanan di Perimeter Pusan, Jeneral MacArthur merekomendasikan sebuah pendaratan amfibia di Incheon, di belakang garis pertahanan Korut. Pada 6 Juli, ia memerintahkan Mejar Jeneral Hobart Gay, komandan Divisyen Kavaleri pertama, untuk merencanakan pendaratan amfibia tersebut pada 12—14 Juli, Divisyen Kavaleri pertama berangkat dari Yokohama untuk membantu Divisyen Infantri ke-24.

Operasi yang disebut sebagai **Operasi Chromite** ini dilaksanakan saat gelombang ombak mengganas. Jeneral McArthur telah lama merencanakan penyerbuan ini, namun Pentagon selalu mencegahnya. Ketika mendapatkan otoritas, ia mengerahkan pasukannya yang terdiri dari 70.000 infantri Divisyen Marin Pertama, Divisyen Infantri ke-7, dan 8.600 Tentera Republik Korea. Pada tanggal  15 September, pasukan penyerang menghadapi sedikit—namun kuat—Tentera Utara; intelijen militer, operasi psikologis, pengintaian, dan pengeboman turut berperanan dalam operasi ini. Pengeboman itu sendiri menghancurkan sebagian besar kota Incheon.

Pendaratan Incheon memungkinkan Divisyen Kavaleri Pertama untuk mulai menyerang ke bahagian utara. Mereka maju 106.4 batu ke dalam wilayah musuh dan kemudian bergabung dengan Divisyen Infantri Ke-7 di Osan.http://www.first-team.us/journals/1stndx03.html  Perlahan-lahan mereka menghabisi Tentera Utara, dan mengepung askar yang masih tinggal di wilayah Korea Selatan; dengan cepat, Jeneral MacArthur merebut kembali Seoul; namun Tentera Utara yang nyaris terkepung berhasil berundur ke Utara dengan hanya 25,000 hinga 30,000 orang askar tinggal.

### Serangan PBB: Invasi ke Korea Utara (September–Oktober 1950)

Pada tanggal 1 Oktober 1950, Komando PBB mendorong Tentera Utara hingga ke Utara, melewati garis selari ke-38, Republik Korea kemudian mengejar mereka masuk ke wilayah Korea Utara. Enam hari kemudian, pada 7 Oktober, dengan otorisasi dari PBB, pasukan Komando PBB mengikuti pasukan Republik Korea menyerang ke wilayah Utara. Angkatan Darat AS kelapan dan Tentera Republik Korea menyerang ke bahagian Barat Korea, dan berhasil merebut Pyongyang, ibu kota Korea Utara, pada 19 Oktober 1950. Di akhir bulan, pasukan PBB menahan 135,000 tawanan perang; dan mereka melihat adanya perpecahan di Tentera Korea Utara.

Jeneral MacArthur dan beberapa politisi Amerika sempat mengusulkan untuk menyerang Komunis China untuk menghancurkan depot Tentera Rakyat China yang memberikan kelengkapan perang Korea Utara, namun Presiden Truman tidak setuju, dan memerintahkan Jeneral MacArthur tidak melewati perbatasan China-Korea.

### campur tangan China
Pada 27 Jun 1950, dua hari setelah Korea Utara diserang dan tiga bulan sebelum campur tangan China untuk Perang Korea, Presiden Truman mengirimkan Armada 7 AS ke Selat Taiwan, untuk melindungi Republik Nasionalis China dari ancaman Republik Rakyat China (RRC). Tanggal 4 Ogos 1950, Mao Zedong melapor kepada Politburo bahawa ia akan melakukan campur tangan bila Tentera Relawan Rakyat (PVA) sudah siap untuk dimobilisasi. Pada 20 Ogos 1950, Perdana Menteri Zhou Enlai memberitahu Pertubuhan Bangsa-Bangsa bahawa "Korea adalah tetangga China... Rakyat China harus terlibat mencari penyelesaian untuk masalah Korea "-dengan demikian, melalui diplomat dari negara neutral, China memperingatkan AS, bahawa dalam menjaga keselamatan negara China, mereka akan melakukan campur tangan terhadap Komando PBB di Korea. Presiden Truman menafsirkan pesanan ini sebagai "sebuah usaha untuk pemerasan terhadap PBB", dan mengabaikannya. Politburo mengizinkan campur tangan China di Korea pada tanggal 2 Oktober 1950-sehari setelah Tentera Republik Korea menyeberangi perbatasan 38-garis selari. Kemudian, China melakukan pendakwaan bahawa pesawat-pesawat pengebom AS telah melanggar wilayah udara nasional RRC dalam perjalanannya menuju Korea Utara sebelum China melakukan invervensi di Korea Utara.

Pada bulan September, di Moscow, Perdana Menteri RRC Zhou Enlai menambahkan tekanan diplomatik dan personal dalam telegram Mao kepada Stalin, meminta bantuan ketenteraan dan peralatan. Stalin menundanya; Mao dijadualkan kembali melancarkan "Perang Melawan Bala Bantuan Amerika dan Korea" dari 13 ke 19 Oktober 1950. Kesatuan Soviet hanya mahu memberikan bantuan serangan udara di bahagian Utara Sungai Yalu. Namun Mao menganggap bantuan itu tidak berguna kerana pertempuran lebih banyak terjadi di sisi Selatan sungai tersebut. Soviet juga membatasi bantuannya dan hanya mahu mengirimkan peralatan berupa trak, mesingan, grenad, dan sejenisnya.

Pada 8 Oktober 1950, sehari setelah Tentera AS menyeberang ke wilayah Korea Utara, Mao Zedong memerintahkan Tentera Pembebasan Rakyat Frontier Barat Laut direorganisasi ke dalam People's Volunteer Army (PVA), yang sedang bertempur dalam "Perang Melawan Amerika dan Membantu Korea." Mao menjelaskan kepada Stalin: "Bila kita membiarkan Amerika Syarikat menduduki seluruh Korea, kekuatan revolusioner Korea akan mendapatkan kekalahan teruk, penjajah Amerika akan bermaharajalela dan memberikan kesan negatif terhadap seluruh Timur Jauh."

Pengintipan udara AS mengalami kesulitan menemukan unit PVA pada siang hari kerana disiplin yang mereka miliki. PVA bergerak dari "malam-ke-malam" (19.00-03.00) dan membuat kamuflase agar tak terlihat dari udara pada jam 05.30. Pada siang hari, mereka mengirim pasukan untuk mencari lokasi berehat dan mendirikan bivak. Bila pesawat melintas, mereka diharuskan untuk diam tak bergerak hingga pesawat tersebut menghilang. Perwira PVA diperbolehkan menembak pasukannya yang dianggap dapat mengancam keselamatan pasukan. Disiplin yang keras seperti itu membuat tiga divisi pasukan berjalan sejauh 286 batu (460&nbsp;km) dari An-tung, Manchuria, ke medan pertempuran dalam 19 hari; Divisyen lain yang melewati daerah pergunungan berliku mampu berjalan rata 18 batu (29&nbsp;km) setiap harinya selama 18 hari.

Pada 10 Oktober 1950, Batalion Kereta kebal ke-89 digabungkan dengan Divisyen Berkuda Pertama, menambah jumlah kenderaan berperisai yang tersedia untuk menyerang ke Utara. Pada 15 Oktober, setelah menghadapi pihak Utara, Rejimen Berkuda ke-7 dan Charilie Company, Batalion Kereta kebal ke-70 berhasil menguasai kota Namchonjam. Pada 17 Oktober, mereka menyerang lewat arah kanan, menjauhi jalan utama, untuk menguasai Hwangju. Dua hari kemudian, Divisyen Pertama Kavalri menguasai Pyongyang, ibu kota Korea Utara, sehingga pada 19 Oktober 1950 Tentera AS sepenuhnya menguasai Korea Utara.

Di tempat lain, 15 Oktober 1950, Presiden Truman dan Jen. MacArthur bertemu di Wake Island di tengah Lautan Pasifik. Kepada Presiden Truman, Jen. MacArthur berspekulasi bahawa kecil risiko China akan  campur tangan di Korea; bahawa kesempatan Tentera China membantu pihak Utara telah hilang; bahawa China memiliki 300.000 Tentera di Manchuria, dan sekitar 100.000-125.000 Tentera di Sungai Yalu; dan menyimpulkan bahawa meskipun setengah dari seluruh Tentera menyeberang ke Selatan, mereka dapat dengan mudah dihancurkan kerana tidak memiliki perlindungan udara.

Setelah menghadapi dua pertempuran kecil pada 25 Oktober, pertempuran besar pertama antara China-Amerika terjadi pada 1 November 1950; jauh di wilayah Korea Utara, ribuan Tentera China mengepung dan menyerang unit Komando PBB dalam Pertempuran Unsan. Di Barat, akhir November, di sepanjang Sungai Chongchon, Tentera China menyerang dan mengalahkan beberapa Divisyen Berkuda Korea Selatan, dan menghabisi Tentera PBB yang tinggal. Pasukan PBB dan Tentera ke-8 AS berhasil bergerak mundur kerana mendapat bantuan Briged Turki yang menahan serangan China selama 4 hari (26-30 November). Di Timur, pada Pertempuran Waduk Chosin, dan Regimental Combat Team Divisyen Infantri ke-7 (3000 Tentera) dan Divisyen marin (12.000—15.000 marin) juga berundur setelah dikepung, dengan jumlah korban secara keseluruhan 15.000 orang.

Awalnya, infantri Tentera China di garis depan tidak memiliki persenjataan berat mahupun *crew-served light infantry weapons*, namun dengan cepat mereka menutupi kelemahan yang mereka miliki; dalam *How Wars Are Won: The 13 Rules of War from Ancient Greece to the War on Terror* (2003), Bevin Alexander melaporkan:

Dalam *South to the Naktong, North to the Yalu*, R.E. Appleman menggambarkan taktik menyerang Tentera China:

Pada akhir November, Tentera China berhasil mengusir pasukan Komando PBB dari timur laut Korea Utara, hingga melewati perbatasan garis selari ke-38. Pasukan PBB lari ke pantai timur dan membangun pertahanan di kota pelabuhan Hungnam—dan menunggu bantuan di sana. Pada Disember 1950, 193 kapal yang membawa 105.000 Tentera, 98.000 penduduk sipil, 17.500 kenderaan, dan 350.000 tan keperluan tiba di Pusan, di bahagian selatan semenanjung korea. Sebelum berundur, pasukan Komando melakukan operasi untuk menghambat pergerakan pasukan musuh dengan menghancurkan sebagian besar kota Hungam dan, pada 16 Disember 1950, Presiden Truman mendeklarasikan keadaan kedaruratan nasional melalui Proklamasi Presidensial No. 2914, 3 C.F.R. 99 (1953), yang berlaku hingga 14 September 1978.

### Penyerangan Musim Dingin China (awal 1951)

Pada bulan Januari 1951, Tentera China dan pihak Utara melaksanakan **Penyerangan Fasa Ketiga** (atau dikenal pula dengan sebutan "Penyerangan Musim Dingin China") menggunakan taktik serangan malam di mana Tentera PBB secara diam-diam dikepung kemudian diserang tiba-tiba. Penyerangan itu juga didukung oleh bunyi-bunyi trumpet dan gong dengan tujuan sebagai alat komunikasi kepada pasukan yang menyerang sekaligus membuat pasukan musuh mengalami disorientasi secara mental. Pasukan PBB tidak memiliki pengalaman menghadapi taktik seperti ini dan sebagai hasilnya beberapa pasukan langsung lari meninggalkan persenjataannya ke arah Selatan. Penyerangan Musim Dingin China ini berhasil membuat pasukan PBB kewalahan. Tentera China dan pihak Utara berhasil menguasai Seoul pada 4 Januari 1951.

Selain kekalahan itu, Tentera AS juga mengalami pukulan teruk setelah Jeneral Walker terkorban akibat kemalanhan, yang membuat moral pasukan menurun. Kejadian ini hampir memaksa Jeneral MacArthur menggunakan bom atom untuk menyerang China dan pihak Utara serta memotong jalur persediaan mereka. Akan tetapi, dengan datangnya pengganti Walker, LeftenanJeneral Matthew Ridgway, moral pasukan kembali meningkat.

Pasukan PBB di bahagian barat berundur ke Suwon, di bahagian tengah berundur ke Wonju, di bahagian timur berundur ke Samchok, di mana garis depan distabilisasi dan dipertahankan. Tentera China mulai kehabisan logistik dan terpaksa membatalkan rencananya menyerang lebih jauh; makanan, amunisi, dan material dibawa di malam hari, dengan berjalan kaki atau basilal, melewati Sungai Yalu. Pada akhir Januari, setelah menemukan bahawa musuh telah meninggalkan garis pertempuran, Jeneral Ridgway memerintahkan operasi mata-mata yang dikenal sebagai *[[Operasi Roundup]]* (5 Februari 1951) yang berlangsung secara bertahap sambil mempertahankan superioritas udara Tentera PBB. Operasi ini sukses dan mengakibatkan Tentera PBB mampu mencapai Sungai Han dan menguasai Wonju. Pada pertengahan Februari, Tentera China menyerang balik dengan **Penyerangan Fasa Keempat**, yang dilancarkan dari Hoengsong menghadapi Tentera AS di Chipyong-ni, di bahagian tengah. Tentera AS dan Tentera Perancis berjuang menghadapi serangan itu dalam sebuah pertempuran singkat namun cukup menghambat efektivitas serangan China.

Pada dua minggu terakhir Februari 1951, *Operasi Roundup* diikuti oleh *[[Operasi Killer]]* (pertengahan Februari 1951) yang dilancarkan oleh Angkatan Bersenjata ke-8. Operasi tersebut merupakan serangan berskala penuh untuk menewaskan sebanyak mungkin Tentera KPA dan PVA. *Operation Killer* berakhir dengan I Corps menduduki kembali wilayah di sebelah selatan sungai Han, dan IX Corps merebut Hoengsong. Pada 7 Mac 1951, Angkatan Bersenjata ke-8 melancarkan *[[Operasi Ripper]]*, dan berhasil mengusir PVA dan KPA dari ibu kota Korea Selatan pada 14 Mac 1951.

Pada tanggal 11 April 1951, Ketua komandan Truman memecat Jeneral MacArthur, Panglima Tertinggi di Korea, kerana dianggap melakukan pembangkangan dan mengarahkan Jeneral Ridgway  untuk menggantikannya. Serangan-serangan berikutnya, antara lain operasi ''Courageous'' (23-28 Mac 1951) dan ''Tomahawk'' (23 Mac 1951), berhasil mendorong mundur Tentera China dan pihak Utara. Tentera PBB maju ke "Garis Kansas", bahagian utara garis selari ke-38.

China melakukan serangan balasan pada bulan April 1951, dengan **Penyerangan Fasa Kelima** (dikenal pula sebagai "Penyerangan Musim Semi China") dengan tiga Tentera lapangan (*field army*) (sekitar 700.000 orang) Serangan utama terjadi di Sungai Imjin (22-25 April 1951) dan Kapyong (22-25 April 1951), yang dipertahankan mati-matian oleh Tentera AS dan menumpulkan daya dorong Penyerangan Fasa Kelima dan akhirnya berhenti di *No-name Line* di Utara Seoul. Pada tanggal 15 Mei 1951, Tentera China di timur menyerang Tentera Republik Korea dan Amerika Syarikat, namun berhasil dihentikan tanggal 20 Mei. Pada akhir bulan, Angkatan Darat Amerika Syarikat melakukan serangan balasan dan merebut kembali "Garisan Kansas", tepat di bagian Utara garis selari 38. PBB kemudian menghentikan serangan dan bertahan di sana, mengakibatkan keadaan kebuntuan hingga gencatan senjata tahun 1953.

### Kebuntuan (Julai 1951—Julai 1953)
Pada tahun-tahun berikutnya, Tentera PBB dan China tetap berperang, namun perubahan wilayah kekuasaan tidak banyak berubah dan terjadi kebuntuan. Sementara pengeboman wilayah Korea Utara terus berlangsung, perundingan gencatan senjata bermula pada tanggal 10 Julai 1951 di Kaesong. Pertempuran juga terus berlangsung meskipun perundingan tengah berjalan; tujuan Korsel-PBB adalah untuk merebut kembali seluruh Korea Selatan dan menghindari kehilangan wilayah. Tentera China dan pihak Utara juga melakukan operasi serupa serta melakukan operasi-operasi psikologi. Pertempuran-pertempuran utama dalam fasa ini antara lain Pertempuran Bloody Ridge(18 Ogos—15 September 1951) dan Pertempuran Heartbreak Ridge (13 September—15 Oktober 1951), Pertempuran Old Baldy (26 Jun—4 Ogos 1952), Pertempuran White Horse (6–15 Oktober 1952), Pertempuran Triangle Hill (14 Oktober—25 November 1952), dan Pertempuran Hill Eerie(21 Mac—21 Jun 1952), pengepungan Outpost Harry (10—18 Jun 1953), Pertempuran Hook (28—29 Mei 1953), dan Pertempuran Pork Chop Hill (23 Mac—16 Julai 1953).

Perundingan gencatan senjata berlanjutan selama dua tahun; di Kaesong (Korea Utara bagian Selatan), kemudian di Panmunjon (perbatasan kedua Korea). masalah utama dari perundingan ketika itu adalah repatriasi tawanan perang. China, Korea Utara, dan Tentera PBB tidak boleh membuat kesepakatan kerana banyak Tentera China dan Korea Utara yang menolak kembali ke Utara. Dalam perjanjian gencatan senjata terakhir, sebuah Suruhanjaya Repatriasi Negara-Negara Neutral dibentuk untuk menguruskan masalah tersebut.

Pada tahun 1952, AS memilih presiden baru, dan pada tanggal 29 November 1952, presiden terpilih Dwight D. Eisenhower terbang ke Korea untuk mempelajari hal-hal yang mungkin dapat mengakhiri perang Korea. Pada 27 Julai 1953, cadangan gencatan senjata dari India disetujui oleh Korea Utara, China, dan Tentera PBB sehingga mereka sepakat untuk melakukan gencatan senjata dengan batas di garis selari ke-38. Dalam persetujuan tersebut tertulis bahawa pihak-pihak yang terlibat menciptakan sebuah Zon Bebas Tentera Korea. Tentera PBB, yang didukung oleh Amerika Syarikat, Korea Utara, dan China menandatangani Perjanjian Gencatan Senjata; Presiden Korea Selatan Syngman Rhee menolak untuk menandatangani perjanjian itu, kerana Republik Korea dianggap tidak berpartisipasi dalam perjanjian tersebut.

### Hujung Pertempuran Chosin: ''Operasi Glory''
Setelah perang, pasukan PBB menguburkan pasukannya yang terkorban di pemakaman sementara di Hŭngnam. Dengan *Operasi Glory* (Julai-November 1954), masing-masing pihak saling bertukar mayat pasukannya. Mayat 4.167 angkatan darat dan  Pasukan Marin AS ditukar dengan 13.528 mayat Tentera China dan pihak Utara. Sebanyak 546 penduduk tempatan yang tewas di kem tahanan perang PBB diserahkan kepada pemerintahan Korsel. Setelah *Operasi Glory*, 416 "perajurit tak dikenali" dimakamkan di Punchbowl Cemetery, Hawaii.

## Korban perang
Tentera PBB dan AS menghitung jumlah Tentera China dan Korea Utara yang tewas berdasarkan laporan korban-tewas di lapangan, interogasi tahanan perang, dan perisikan militer (dokumen, mata-mata, dan lain-lain). Korban tewas: **AS**: 36.940 terbunuh, **China**:100.000—1.500.000 terbunuh; kebanyakan sumber memperkirakan 400.000 orang yang terbunuh; **Korea Utara**: 214,000–520,000; kebanyakan sumber memperkirakan 500.000 orang yang terbunuh. **Korea Selatan**: Rakyat sipil: 245.000—415.000 terbunuh; Total rakyat sipil yang tewas antara 1.500.000—3.000.000; kebanyakan sumber memperkirakan 2.000.000 orang tewas.

## Kerugian
Menurut data Jabatan Pertahanan Amerika Syarikat, sebanyak 33,686 korban perang bersama dengan 2,830 korban bukan perang telah berlaku dalam peperangan ini. Korban perang AS sebanyak 8,516  sewaktu serangan pertama mereka terhadap askar China pada 1 November 1950. Korea Selatan melaporkan sebanyak 373,599 kes kematian orang awam dan 137,899 kes kematian askar. Sumber-sumber Barat menganggarkan bahawa Askar Sukarelawan Rakyat China (*People's Volunteer Army*, PVA) mendapat kerugian sebanyak 400,000 askarnya terkorban dan 486,000 yang lain cedera, manakala sebanyak 215,000 askar  dan 303,000 wounded.

Data daripada sumber rasmi China pula melaporkan PVA kehilangan 114,000 askar daripada sebab perang dan 34,000 askar daripada sebab bukan perang, 340,000  yang cedera dan 7,600 askar yang hilang sewaktu perang itu berlangsung. 7,110 tahanan perang China dikembalikan ke negara mereka. Sumber-sumber China turut melaporkan kerugian Korea Utara sebanyak 290,000 askar yang nahas, 90,000 askar yang ditangkap serta sebilangan besar orang awam yang terkorban.

China dan Korea Utara menganggarkan sekitar 390,000 askar AS, 660,000 askar Korea Selatan dan 29,000 askar PBB telah "disingkirkan" daripada medang perang.

Kajian terbaru mengumpulkan jumlah kematian keseluruhan pada kedua-dua pihak sekitar lebih 1.2 juta orang.

## Rujukan